Document ID: /roh_data/filtered/Billingualer_Corpus_interleaved-de-rm.jsonl.gz/748

This is a text translated from German to Rumantsch Grischun.
Veronika Niederhauser wird Direktorin des neuen Bildungszentrums Gesundheit und Soziales in Chur

Der von Regierungsrat Claudio Lardi präsidierte Schulrat hat Frau Veronika Niederhauser, wohnhaft in Fläsch, als Direktorin des Bildungszentrums Gesundheit und Soziales (BGS) in Chur gewählt.

Frau Niederhauser ist Betriebsökonomin (FH) und diplomierte Pflegefachfrau. Sie verfügt über eine Management- und Heimleiterinnenausbildung und über reiche Berufs- und Führungserfahrung im Gesundheits- und Sozialwesen, unter anderem als Leiterin einer Pflegeschule und als Projektleiterin.

Frau Niederhauser wird ihre Stelle als Direktorin per 1. Februar 2003 antreten und wirkt bis dahin als interimistische Geschäftsführerin des BGS.

Gremium: Erziehungs-, Kultur- und Umweltschutzdepartement

Quelle: dt Erziehungs-, Kultur- und Umweltschutzdepartement

Data: 11.12.2002

Veronika Niederhauser daventa la directura dal nov center da furmaziun per la sanadad ed ils fatgs socials a Cuira

Il cussegl da scola che vegn presidià da cusseglier guvernativ Claudio Lardi ha elegì dunna Veronika Niederhauser, domiciliada a Fläsch, sco directura dal center da furmaziun per la sanadad ed ils fatgs socials (CSS) a Cuira.

Dunna Niederhauser è economa da manaschi (SAP) e spezialista diplomada da tgira. Ella dispona d'ina scolaziun da management e d'ina scolaziun sco directura d'ina instituziun sociala sco er da gronda experientscha professiunala e da gestiun en il sectur da la sanadad e dals fatgs socials, tranter auter sco manadra d'ina scola da tgira e sco manadra da projects.

Dunna Niederhauser vegn a cumenzar sia plazza sco directura il 1. da favrer 2003. Enfin alura lavura ella ad interim sco manadra da fatschenta dal CSS.

Gremi: departament d'educaziun, cultura e protecziun da l'ambient

Funtauna: rg departament d'educaziun, cultura e protecziun da l'ambient

Data: 11.12.2002